Brüsszel, 31.3.2005

COM(2005) 103 végleges

2005/0022 (ACC)

Javaslat

A TANÁCS RENDELETE

az Amerikai Egyesült Államokból származó egyes termékek behozatalára vonatkozó kiegészítő vámok megállapításáról

(előterjesztő: a Bizottság)

INDOKLÁS

2000. október 28-án az Amerikai Egyesült Államok (a továbbiakban: Egyesült Államok) életbe léptette a folyamatos dömping- és támogatás-ellentételezésről szóló törvényt (a továbbiakban: CDSOA). Ez a jogszabály lehetővé teszi, hogy a megelőző pénzügyi évben beszedett dömpingellenes és kiegyenlítő vámokat évente elosszák azok között a vállalatok között, amelyek a dömpingellenes és kiegyenlítő vámokról szóló rendelkezés megszületésekor panasszal éltek vagy támogatták azt.

A Közösség és 10 másik WTO-tag (Ausztrália, Brazília, Chile, India, Indonézia, Japán, Kanada, Korea, Mexikó és Thaiföld) közös kérelmét követően 2002 szeptemberében egy WTO-vizsgálóbizottság és 2003 januárjában a Fellebbezési Testület úgy találta, hogy a CDSOA olyan jogorvoslatokat nyújt a dömpinggel vagy a támogatással szemben, amelyeket az 1994. évi Általános Vám- és Kereskedelmi Egyezmény VI. cikkének végrehajtásáról szóló megállapodás és a támogatásokról és a kiegyenlítő intézkedésekről szóló megállapodás nem enged meg. A két jelentést a Vitarendezési Testület (a továbbiakban: DSB) egy külön ülésén fogadta el 2003. január 27-én, arra kötelezve így az Egyesült Államokat, hogy jogszabályait hozza összhangba a WTO szabályaival. Az Egyesült Államoknak 2003. december 27-ig ezt meg kellett tennie. Az említett időpontig az Egyesült Államok még nem alkalmazta a WTO határozatát és ajánlását.

2004. január 26-án a Közösség élt a vitarendezési szabályokról és eljárásokról szóló egyetértési megállapodás (a továbbiakban: VRE) 22. cikkének (2) bekezdésében foglalt jogaival, és felhatalmazást kért a DSB-től, hogy az Egyesült Államokkal szemben felfüggessze az 1994. évi Általános Vám- és Kereskedelmi Egyezmény szerinti vámengedményei és vonatkozó kötelezettségei alkalmazását.

Az Egyesült Államok ellenezte a vámengedmények és a vonatkozó kötelezettségek felfüggesztésének mértékét, és az ügy választottbíróság elé került. A 2004. augusztus 31-én kelt választottbírósági határozatban a választottbíró megállapította, hogy a Közösséggel szemben alkalmazott hatálytalanítás vagy gyengítés mértéke egy év során megfelelt az EK-ból érkező behozatalra vonatkozó vámok után kifizetett összegek 72%-ának azon legutóbbi év tekintetében, amely tekintetében abban az időben adatok állnak rendelkezésre. A választottbíró arra a következtetésre jutott, hogy a VRE 22. cikkének (4) bekezdésével összhangban állna az engedmények közösségi felfüggesztése egy olyan, a kötött kereskedelmi vámokon felüli kiegészítő behozatali vám formájában, amelyet a hatálytalanítás és gyengítés összegét nem túllépő kereskedelem teljes értékét éves alapon magában foglaló, az Egyesült Államokból származó termékek listáján felsorolt termékekre vetnek ki.

2004. november 10-én a Közösség újra kérelmezte vámengedményei alkalmazásának évente történő felfüggesztését az Egyesült Államokkal szemben a választottbírósági eljárás eredményével összhangban meghatározott éves hatálytalanítási vagy gyengítési mértéket nem túllépő mértékben. Az engedmények felfüggesztése egy kiegészítő behozatali vám formáját öltené, amelyet az Egyesült Államokból behozott, a kérelemben közölt tájékoztató listából kiválasztott termékekre vetnek ki. A DSB 2004. november 26-án megadta a kért felhatalmazást. A kiegészítő behozatali vám kivetését elhalasztják 2005. május 1-jéig, lehetőséget adva az Egyesült Államoknak, hogy jogszabályait összhangba hozza a WTO határozatával és ajánlásával.

Ennek a tanácsi rendeletre vonatkozó javaslatnak az elfogadásakor a legutóbbi elosztás, amellyel kapcsolatban az Egyesült Államok hatóságai adatokat tettek közzé, a 2004. pénzügyi év során beszedett dömpingellenes és kiegyenlítő vámok kifizetéseire vonatkozik. Ez alapján a Közösséggel szembeni hatálytalanítás vagy gyengítés mértéke 27,81 millió USD.

Ha továbbra sem történik meg a DSB határozatának és ajánlásának végrehajtása, a Bizottság évente kiigazítja a felfüggesztés mértékét a CDSOA alapján az abban az időben a Közösséggel szemben alkalmazott hatálytalanítás vagy gyengítés mértékének megfelelően. A Bizottság a kiegészítő behozatali vám mértékét vagy azon termékek listáját, amelyekre kiegészítő behozatali vám alkalmazandó, az alapul szolgáló tanácsi rendeletben meghatározott feltételekkel és eljárásokkal összhangban módosítja.

A termékek kiválasztása azon egyesült államokbeli termékek listája alapján kezdődött, amelyek esetében kiegészítő behozatali vámot kellett volna alkalmazni, amennyiben az Egyesült Államok az acélra vonatkozó védintézkedéseit nem helyezte volna hatályon kívül (az Amerikai Egyesült Államokból származó egyes termékekre vonatkozóan kiegészítő behozatali vámok megállapításáról szóló, 2002. június 13-i 1031/2002 tanácsi rendelet II. melléklete, HL L 157., 2002. június 15., 8. o.). A tagállamok kérelmeket nyújtottak be egyes termékeknek a listáról való kizárása vagy a listához való hozzáadása tekintetében. Ez alapján létrejött a WTO-val közölt tájékoztató lista, amelyet aztán két listára osztottak:

- az első lista (a javasolt rendelet I. melléklete) azokat a termékeket tartalmazza, amelyekre 2005. május 1-jétől 15%-os ad valorem kiegészítő behozatali vám fog vonatkozni. Az Egyesült Államokból származó kiválasztott termékek behozatalára vonatkozó kiegészítő behozatali vám egy évre vonatkozó hatása által képviselt kereskedelmi érték nem lépi túl a 27,81 millió USD-t.

- A második lista (a rendeletjavaslat II. melléklete) egy tartaléklista. Ha a felfüggesztés mértéke nő, azon termékek listája, amelyekre kiegészítő behozatali vám alkalmazandó, további termékekkel egészülhet ki. Az új termékek kiválasztása automatikusan történik a tartaléklistáról, a lista sorrendjének megfelelően.

A felfüggesztés új mértékének alkalmazása előtt a Közösség értesíti a DSB-t a felfüggesztés új mértékéről, a kiegészítő behozatali vám mértékéről, a termékek listájáról és az intézkedéssel érintett, kiválasztott egyesült államokbeli termékek behozatalának mennyiségéről.

2005/0022 (ACC)

Javaslat

A TANÁCS RENDELETE

az Amerikai Egyesült Államokból származó egyes termékek behozatalára vonatkozó kiegészítő vámok megállapításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére,

tekintettel a Bizottság javaslatára [1],

mivel:

2003. január 27-én a Kereskedelmi Világszervezet (a továbbiakban: WTO) Vitarendezési Testülete (a továbbiakban: DSB) elfogadta a Fellebbezési Testület jelentését[2] és a vizsgálóbizottságnak a Fellebbezési Testület jelentésével megerősített jelentését[3], és úgy találta, hogy a folyamatos dömping- és támogatás-ellentételezésről szóló törvény (a továbbiakban: CDSOA) nincs összhangban az Egyesült Államoknak a WTO-megállapodásokból eredő kötelezettségeivel.

Az Egyesült Államok elmulasztotta jogszabályait összhangba hozni a vonatkozó megállapodásokkal, ezért a Közösség felhatalmazást kért a DSB-től, hogy az Egyesült Államokkal szemben felfüggessze az 1994. évi GATT szerinti vámengedményei és vonatkozó kötelezettségei alkalmazását[4].

2004. augusztus 31-én a választottbírók megállapították, hogy a Közösséggel szemben egy évben alkalmazott hatálytalanítás vagy gyengítés mértéke megfelelt a Közösségből érkező behozatalra vonatkozó dömpingellenes, illetve kiegyenlítő vámok utáni CDSOA-kifizetések 72%-ának azon legutóbbi évre, amely tekintetében abban az időben az Egyesült Államok hatóságai által közzétett adatok rendelkezésre állnak. A választottbíró arra a következtetésre jutott, hogy a WTO szabályaival összhangban állna a közösségi engedmények vagy egyéb kötelezettségek közösségi felfüggesztése egy olyan, a kötött kereskedelmi vámokon felüli kiegészítő behozatali vám formájában, amelyet a hatálytalanítás és gyengítés összegét nem túllépő kereskedelem teljes értékét éves alapon magában foglaló, az Egyesült Államokból származó termékek listáján felsorolt termékekre vetnek ki. 2004. november 26-án a DSB megadta a felhatalmazást az 1994. évi GATT szerinti vámengedmények és a vonatkozó kötelezettségek alkalmazásának az Egyesült Államokkal szembeni felfüggesztésére a választottbíró határozatával összhangban.

A legutóbbi olyan év CDSOA-kifizetései, amellyel kapcsolatban adatok állnak rendelkezésre, a 2004. pénzügyi év (2003. október 1-jétől 2004. szeptember 30-ig) során beszedett dömpingellenes és kiegyenlítő vámok kifizetéseire vonatkoznak. Az Egyesült Államok Vámügyi és Határvédelmi Hivatala által közzétett adatok alapján a Közösséggel szembeni hatálytalanítás vagy gyengítés mértéke 27,81 millió USD. A Közösség ezért ennek megfelelő mértékig felfüggesztheti vámengedményei alkalmazását az Egyesült Államokkal szemben. Az I. mellékletben felsorolt, az Egyesült Államokból származó termékek behozatalára vonatkozó 15%-os ad valorem kiegészítő behozatali vám egy évre vonatkozó hatása által képviselt kereskedelmi érték nem lépi túl a 27,81 millió USD-t. E termékek vonatkozásában a Közösség 2005. május 1-jétől felfüggeszti vámengedményei alkalmazását az Egyesült Államokkal szemben.

Ha továbbra sem történik meg a DSB határozatának és ajánlásának végrehajtása, a Bizottság évente kiigazítja a felfüggesztés mértékét a CDSOA alapján az abban az időben a Közösséggel szemben alkalmazott hatálytalanítás vagy gyengítés mértékének megfelelően. A Bizottság úgy módosítja az I. mellékletben foglalt listát vagy a kiegészítő behozatali vám mértékét, hogy a kiválasztott termékeknek az Egyesült Államokból történő behozatala tekintetében a kiegészítő vámok egy évre vonatkozó hatása által képviselt kereskedelmi érték ne lépje túl a hatálytalanítás vagy gyengítés mértékét.

A Bizottság tiszteletben tartja a következő feltételeket: a) a Bizottság akkor módosítja a kiegészítő behozatali vám mértékét, ha az I. mellékletben foglalt terméklista kiegészítése vagy az arról való törlés nem teszi lehetővé a felfüggesztés mértékének a hatálytalanítás vagy gyengítés mértékéhez történő igazítását. Egyébként a Bizottság akkor egészíti ki termékekkel az I. mellékletben foglalt listát, ha a felfüggesztés mértéke nő, illetve akkor töröl termékeket erről a listáról, ha a felfüggesztés mértéke csökken; b) a lista kiegészítése esetén a Bizottság automatikusan a II. mellékletben foglalt listáról választja ki a termékeket, abban a sorrendben, ahogy a termékek fel vannak sorolva. Ennek következtében a Bizottság módosítja a II. mellékletben foglalt listát azáltal, hogy arról eltávolítja az I. melléklethez hozzáadott termékeket; c) a listáról való törlés esetén a Bizottság először azokat a termékeket távolítja el, amelyekkel az I. mellékletben foglalt lista egy későbbi stádiumban kiegészült. A Bizottság csak ezt követően távolítja el a jelenleg az I. mellékletben foglalt listában lévő termékeket, a lista szerinti sorrendben.

A határozatot a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal[5] összhangban fogadják el.

Az e rendelet hatálya alá tartozó valamennyi termék eredetét a Közösségi Vámkódex létrehozásáról szóló 2913/92/EGK rendelet[6] rendelkezéseivel összhangban kell meghatározni.

Azokra a termékekre, amelyekre e rendelet hatálybalépésének időpontja előtt vámmentességgel vagy vámcsökkentéssel adtak ki behozatali engedélyt, nem vonatkozik a kiegészítő vám.

Azokra a termékekre, amelyek e rendelet alkalmazásának időpontjában már bizonyíthatóan úton voltak a Közösség irányába, és amelyeknek a rendeltetése nem változtatható meg, nem vonatkozik a kiegészítő vám.

A kiválasztott terméknek a behozatali vámok alkalmazása alól a 918/83/EGK[7] tanácsi rendeletnek megfelelően mentességet élvező behozatalaira nem vonatkozik a kiegészítő vám.

Az engedmények felfüggesztésében érintett termékek csak a Vámkódex bizottsága ellenőrzésének megfelelően vethetők alá a 2454/93/EGK bizottsági rendelet[8] II. része III. címének IV. fejezetében meghatározott vámfelügyelet melletti feldolgozásnak.

Annak érdekében, hogy a kiegészítő vám megkerülésére ne legyen lehetőség, a rendelet a kihirdetése napján lép hatályba,

ELFOGADTA EZT A RENDELETET:

1. cikk

A Közösségnek az 1994. évi GATT hatálya alá tartozó vámengedményei és vonatkozó kötelezettségei ezennel felfüggesztésre kerülnek az Amerikai Egyesült Államokból származó, e rendelet I. mellékletében felsorolt termékek tekintetében.

2. cikk

A 2913/92/EGK rendelet alapján alkalmazandó kereskedelmi vámokat kiegészítő 15%-os ad valorem vámot kell kivetni az Amerikai Egyesült Államokból származó, e rendelet I. mellékletében felsorolt termékekre.

3. cikk

A Bizottság évente kiigazítja a felfüggesztés mértékét a CDSOA alapján az abban az időben a Közösséggel szemben alkalmazott hatálytalanítás vagy gyengítés mértékének megfelelően. A Bizottság a kiegészítő vám mértékét vagy az I. mellékletben foglalt listát a következő feltételek mellett módosítja:

a) a hatálytalanítás vagy gyengítés mértéke megfelel a Közösségből érkező behozatalra vonatkozó dömpingellenes és kiegyenlítő vámok utáni CDSOA-kifizetések 72%-ának azon legutóbbi évre, amely tekintetében abban az időben az Egyesült Államok hatóságai által közzétett adatok rendelkezésre állnak.

b) A módosítás úgy történik, hogy az Egyesült Államokból származó kiválasztott termékek behozatala tekintetében a kiegészítő behozatali vámok egy évre vonatkozó hatása által képviselt kereskedelmi érték ne lépje túl a hatálytalanítás vagy gyengítés mértékét.

c) A 3. cikk (1) bekezdése e) pontjában szereplő esetek kivételével, ha a felfüggesztés mértéke nő, a Bizottság kiegészíti termékekkel az I. mellékletben foglalt listát. Ezeket a termékeket a II. mellékletben foglalt listáról kell kiválasztani a lista szerinti sorrendben.

d) A 3. cikk (1) bekezdése e) pontjában szereplő esetek kivételével, ha a felfüggesztés mértéke csökken, az I. mellékletben foglalt listáról termékeket kell törölni. A Bizottság először azokat a termékeket távolítja el, amelyek jelenleg a II. mellékletben foglalt listán szerepelnek, és amelyekkel egy későbbi stádiumban az I. mellékletben foglalt lista kiegészült. A Bizottság ezt követően eltávolítja a jelenleg az I. mellékletben foglalt listán lévő termékeket, a lista szerinti sorrendben.

e) A Bizottság akkor módosítja a kiegészítő vám mértékét, ha az I. mellékletben foglalt terméklista kiegészítésével vagy az arról való törléssel nem lehet a felfüggesztés mértékét a hatálytalanítás vagy gyengítés mértékéhez igazítani.

Amennyiben az I. mellékletben foglalt lista termékekkel egészül ki, a Bizottság egy időben módosítja a II. mellékletben foglalt listát azáltal, hogy az adott termékeket eltávolítja a II. mellékletben foglalt listáról. A II. mellékletben foglalt listán maradó termékek sorrendje nem változik.

Az e cikken alapuló határozatokat a 4. cikk (2) bekezdésében meghatározott eljárással összhangban kell elfogadni.

4. cikk

A Bizottságot egy bizottság segíti, amely a tagállamok képviselőiből áll, és amelynek elnöke a Bizottság képviselője.

Az erre a bekezdésre történő hivatkozás esetén az 1999/468/EK határozat 5. cikkét kell alkalmazni.

Az 1999/468/EK határozat 5. cikkének (6) bekezdésében meghatározott határidő 1 hónap.

A bizottság elfogadja eljárási szabályzatát.

5. cikk

Az e rendelet alá tartozó bármely termék eredetét a 2913/92/EGK rendelet rendelkezéseivel összhangban kell meghatározni.

6. cikk

Az I. mellékletben felsorolt azon termékekre, amelyekre e rendelet hatálybalépésének időpontja előtt vámmentességgel vagy vámcsökkentéssel adtak ki behozatali engedélyt, nem vonatkozik a kiegészítő vám.

Az I. mellékletben felsorolt azon termékekre, amelyek e rendelet alkalmazásának időpontjában már bizonyíthatóan úton vannak a Közösség irányába, és amelyeknek a rendeltetése nem változtatható meg, nem vonatkozik a kiegészítő vám.

Az I. mellékletben felsorolt azon termékre, amelyek a behozatali vámok alkalmazása alól a 918/83/EGK rendeletnek megfelelően mentességet élveznek, nem vonatkozik a kiegészítő vám.

Az I. mellékletben felsorolt termékek csak akkor vethetők alá a 2454/93/EGK rendelet 551. cikke (1) bekezdésének első albekezdésével összhangban vámfelügyelet melletti feldolgozásnak, ha a Vámkódex bizottságában folyt le a gazdasági feltételek ellenőrzése, kivéve, ha a fenti rendelet 76. mellékletének A. része említi a termékeket és műveleteket.

7. cikk

A Tanács e rendelet hatályon kívül helyezéséről dönt, ha az Amerikai Egyesült Államok teljes mértékben alkalmazza a WTO Vitarendezési Testületének ajánlását.

8. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet 2005. május 1-jétől alkalmazandó.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

I. MELLÉKLET

Azokat a termékeket, amelyekre kiegészítő vámokat kell alkalmazni, a nyolcjegyű KN-kódok azonosítják. Az e kódok alá besorolt termékek leírása a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet[9] I. mellékletében található.

4820 10 90

4820 50 00

4820 90 00

4820 30 00

4820 10 50

6204 63 11

6204 69 18

6204 63 90

6104 63 00

6203 43 11

6103 43 00

6204 63 18

6203 43 19

6204 69 90

6203 43 90

0710 40 00

9003 19 30

8705 10 00

II. MELLÉKLET

E melléklet termékeit a nyolcjegyű KN-kódok azonosítják. Az e kódok alá besorolt termékek leírása a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet[10] I. mellékletében található.

6301 40 10

6301 30 10

6301 30 90

6301 40 90

4818 50 00

9009 11 00

9009 12 00

8467 21 99

4803 00 31

4818 30 00

4818 20 10

9403 70 90

6110 90 10

6110 19 10

6110 19 90

6110 12 10

6110 11 10

6110 30 10

6110 12 90

6110 20 10

6110 11 30

6110 11 90

6110 90 90

6110 30 91

6110 30 99

6110 20 99

6110 20 91

9608 10 10

6402 19 00

6404 11 00

6403 19 00

6105 20 90

6105 20 10

6106 10 00

6206 40 00

6205 30 00

6206 30 00

6105 10 00

6205 20 00

9406 00 11

9406 00 38

6101 30 10

6102 30 10

6201 12 10

6201 13 10

6102 30 90

6201 92 00

6101 30 90

6202 93 00

6202 11 00

6201 13 90

6201 93 00

6201 12 90

6204 42 00

6104 43 00

6204 49 10

6204 44 00

6204 43 00

6203 42 31

6204 62 31

[1] HL C , , .o.

[2] Egyesült Államok – Ellentételezési törvény (Byrd-módosítás) . A Fellebbezési Testület jelentése WT/DS217/AB/R, WT/DS234/AB/R, 2003. január 16.).

[3] Egyesült Államok – Ellentételezési törvény (Byrd-módosítás) . A vizsgálóbizottság jelentése (WT/DS217/R, WT/DS234/R, 2002. szeptember 16.).

[4] Egyesült Államok – Ellentételezési törvény (Byrd-módosítás) . Az Európai Közösségek hivatkozása a VRE 22. cikkének (2) bekezdésére. (WT/DS217/22, 2004. január 16.).

[5] HL L 184., 1999.7.17., 23.o.

[6] HL L 302., 1992.10.19., 1.o. A legutóbb a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmánnyal (HL L 236., 2003.9.23., 940.o.) módosított rendelet.

[7] A Tanács 1983. március 28-i 918/83/EGK rendelete a vámmentességek közösségi rendszerének létrehozásáról (HL L 105., 1983.4.23., 1.o.). A legutóbb a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmánnyal módosított rendelet - 3. jegyzőkönyv Nagy-Britannia és Észak-Írország Egyesült Királyságának ciprusi felségterületéről) (HL L 236., 2003.9.23., 940.o.).

[8] A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról, HL L 253., 1993.10.11., 1.o. A legutóbb a 2286/2003/EK rendelettel (HL L 343., 2003.12.31., 1.o.) módosított rendelet.

[9] HL L 256., 1987.9.7., 1.o. A legutóbb az 1810/2004/EK bizottsági rendelettel (HL L 327., 2004.10.30., 1.o.) módosított rendelet.

[10] HL L 256., 1987.9.7., 1.o. A legutóbb az 1810/2004/EK bizottsági rendelettel (HL L 327., 2004.10.30., 1.o.) módosított rendelet.